Ehdotus: neuvoston asetus tiettyjen kalastustuotteiden kaupan pitämistä koskevien yhteisten vaatimusten vahvistamisesta annetun asetuksen (EY) N:o 2406/96 muuttamisesta /* KOM/2000/0484 lopull. */





Ehdotus: NEUVOSTON ASETUS tiettyjen kalastustuotteiden kaupan pitämistä koskevien yhteisten vaatimusten vahvistamisesta annetun asetuksen (EY) N:o 2406/96 muuttamisesta (komission esittämä) PERUSTELUT Yhteisestä kalastus- ja vesiviljelytuotealan markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000 liitteessä IV olevaan interventiotoimenpiteiden soveltamisalaan kuuluvien tuotteiden luetteloon on yhteisen markkinajärjestelyn uudistamisen yhteydessä sisällytetty seuraavat viisi uutta lajia: * Isokampasimpukka (Pecten maximus) * Kuningaskotilo (Buccinum undatum) * Pikkumullo ja keltajuovamullo (Mullus barbatus, Mullus surmuletus) * Meriruutana (Spondyliosoma cantharus). Kyseisten lajien osalta on näin ollen tarpeen määritellä yhteisön markkinoilla yhdenmukaisesti sovellettavat kaupan pitämistä koskevat yhteiset vaatimukset muuttamalla asetusta (EY) N:o 2406/96. Ehdotus: NEUVOSTON ASETUS tiettyjen kalastustuotteiden kaupan pitämistä koskevien yhteisten vaatimusten vahvistamisesta annetun asetuksen (EY) N:o 2406/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 [1] ja erityisesti sen 2 artiklan 3 kohdan, [1] EYVL L 388, 31.12.1992, s. 1. Asetus sellaisena kuin se on viimeksi muutettuna asetuksella (EY) N:o 3318/94 (EYVL L 350, 31.12.1994, s. 15). ottaa huomioon komission ehdotuksen, sekä katsoo seuraavaa: (1) Yhteisestä kalastus- ja vesiviljelytuotealan markkinajärjestelystä 17 päivänä joulukuuta 1999 annetulla neuvoston asetuksella (EY) N:o 104/2000 [2] kumotaan asetus (ETY) N:o 3759/92 1 päivästä tammikuuta 2001. [2] EYVL L 17, 21.1.200, s. 22. (2) Asetuksen (EY) N:o 104/2000 liitteessä IV mainitaan lisäksi viisi uutta lajia, joihin sovelletaan yhteisen markkinajärjestelyn interventiotoimenpiteitä. (3) Kyseisten lajien osalta on näin ollen aiheellista määritellä yhteisön markkinoilla yhdenmukaisesti sovellettavat kaupan pitämistä koskevat yhteiset vaatimukset muuttamalla asetusta (EY) N:o 2406/96 [3], [3] EYVL L 334, 23.12.1996, s. 1. Asetus sellaisena kuin se on viimeksi muutettuna asetuksella (EY) N:o 323/97 (EYVL L 52, 22.2.1997, s. 8). ON ANTANUT TÄMÄN ASETUKSEN: 1 artikla Muutetaan asetus (EY) N:o 2406/96 seuraavasti: 1. Muutetaan 3 artikla seuraavasti: a) Lisätään 1 kohdan a alakohdan luetteloon luetelmakohdat seuraavasti: " - Pikkumullo tai keltajuovamullo (Mullus barbatus, Mullus surmuletus) - Meriruutana (Spondyliosoma cantharus)" b) Lisätään 1 kohtaan d alakohta seuraavasti: " d) Isokampasimpukka ja muut CN-koodiin 0307 kuuluvat vedessä elävät selkärangattomat: - Isokampasimpukka (Pecten maximus) - Kuningaskotilo (Buccinum undatum) " 2. Korvataan 4 artiklan 3 kohdan ensimmäinen alakohta seuraavasti: "Edellä 3 artiklassa tarkoitettuja rapuja, isokampasimpukoita ja kuningaskotiloita ei luokitella erityisten tuoreusvaatimusten mukaan." 3. Korvataan 7 artiklan 1 kohta seuraavasti: "Edellä 3 artiklassa tarkoitettujen tuotteiden kokoluokituksen perustana on niiden paino tai lukumäärä kilogrammaa kohti. Hietakatkaravun ja isotaskuravun osalta kokoluokituksen perustana on kuitenkin selkäkilven koko; isokampasimpukan ja kuningaskotilon osalta kokoluokituksen perustana on kuoren leveys." 4. Täydennetään liitteen II kokoasteikkoa mulloon, meriruutanaan, isokampasimpukkaan ja kuningaskotiloon sovellettavilla kokoluokilla tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE >TAULUKON PAIKKA> (1) Määritelty asetuksessa (EY) N:o 850/98. (2) Määritelty asetuksessa (EY) N:o 1626/94. (3) Kuoren leveys leveimmästä kohdasta mitattuna.